b"\n_START_ARTICLE_\nAntic Ajuntament (el Papiol)\n_START_SECTION_\nDescripci\xc3\xb3\n_START_PARAGRAPH_\nHabitatge entre mitgeres estructurat en planta baixa i pis. Les obertures s\xc3\xb3n allindades, amb motllures que recorren les llindes i, en alguns casos, es perllonguen fins a agafar tota l'amplada de la fa\xc3\xa7ana. Al primer pis hi ha dues oebrtures que donen a un mateix balc\xc3\xb3 amb barana de ferro forjat for\xc3\xa7a simple que ocupa pr\xc3\xa0cticament tota la fa\xc3\xa7ana. A sobre seu veiem dues obertures rectangulars, de petites dimensions, usades com a sortida de ventilaci\xc3\xb3. L'edifici \xc3\xa9s rematat per una cornissa amb diverses motllures: planes, una sanefa d'escaquejat, etc. que ens impedeixen veure la coberta. Destaquem el forjat de la finestres de la planta baixa; una reixa amb motius geom\xc3\xa8trics, potser l'element m\xc3\xa9s interessant de l'edifici."